द एक्सपैंस में अब तक
"हर संभव बाधा का विश्लेषण करके कुछ भी शुरू न करने की तुलना में
"कहीं ज़्यादा अच्छा होता है कि हम हिम्मत करके आधी चीज़ें करें और ठोकर खाएँ।
"बड़े खतरों को गले लगाकर ही बड़ी चीज़ें हासिल होती हैं।"
तुम कहाँ जा रही हो?
-नियमित आपूर्ति। -किस जहाज़ पर?
बार्कीथ।
सप्लाई पर जा रही है, तो शायद जहाज़ पर हथियार भी हों।
हम रेज़रबैक लेकर जाएँगे, अपने स्कोप बार्कीथ पर रखेंगे।
क्रिसी, एक एहसान करो।
पर पहले किसी से मिलना है, और मुझे आपकी मदद चाहिए।
हमारा प्रोटोमॉलीक्यूल सुरक्षित है। और यह मत पूछना कि वह कहाँ है।
मेरे सूत्रों के मुताबिक,
कोर्टज़ार को बेल्ट की आक्रमण टीम सीरीस से बाहर
अनुसंधान सुविधा से लेकर गई थी।
जिस कंटेनर में मॉनिका थी,
उसे जो जहाज़ लेकर जाने वाला था, ज़मेया,
वह अभी भी अंतर्गामी है।
उन्हें लगता है मॉनिका कंटेनर में है।
मैं कंटेनर के अंदर एक टुकड़ी तैनात करूँगा।
और जब वे दरवाज़ा खोलेंगे, हम उन्हें और जहाज़ को पकड़ लेंगे।
-फ़िलिप यहाँ है। -नहीं चाहता कि उसके जीवन में आओ।
आप मुझे कचरे की तरह यहाँ छोड़कर चली गईं।
पर तुम्हें हमेशा प्यार किया।
क्या हो रहा है?
सुरक्षित करो। वह हमारे साथ चल रही हैं।
ये चट्टानें किसी अकेले, विशाल क्षुद्रग्रह के टुकड़े तो नहीं?
सिर्फ़ एक तरफ़ लगातार उच्च वापसी हस्ताक्षर हैं।
मार्को इनारोस ने हमारी ओर एक स्टेल्थ चट्टान फेंकी थी।
-और वह टूट गई। -लगता है वह एक पर रुकेगा?
अब भी दिखाई नहीं दे रहा।
क्या दिखाई नहीं दे रहा?
द एक्सपैंस
रेज़रबैक मंगल और बेल्ट के बीच
स्क्रीमिंग फ़ायरहॉक मंगल और बेल्ट के बीच
बार्कीथ के सिरे में मौजूद अकेली चीज़
तीसरे बेड़े का एक दस्ता है।
हो सकता है वे वाकई सप्लाई कर रहे हों।
नहीं। यह तो बस दिखाने के लिए है।
कहीं न कहीं वे किसी काले बाज़ार वाले से मिलेंगे और सौदा करेंगे।
शर्त लगा सकती हूँ।
मैं मान लेता हूँ कि बैबेज बेईमान है
और सौवेटर भी इसमें मिला हुआ है।
-पर? -पर यह सिर्फ़ एक जहाज़ और
कुछ लोगों की बात नहीं है।
यह एमसीआरएन का जहाज़ी दस्ता और दो भारी युद्ध पोत हैं।
जिसका मतलब तीनों दल इसमें शामिल हैं,
या घूस लेकर अनदेखा कर रहे हैं।
तुम यह जानते हो। हम इसीलिए यहाँ हैं।
यह सोचना कि कोई चीज़ मुमकिन है और उसे होते देखना,
इसमें फ़र्क होता है, बॉबी।
मतलब, आँखें खुली हैं।
तुम दस साल तक नौसैनिक रही हो।
मैंने इसमें अपने 20 साल दिए, परिवार खोया।
और अब मुझे पता चलता है कि वे सब बेईमान हैं।
मुझे नहीं लगता कि वे पहले ऐसे रहे होंगे।
तुम इस सबको लेकर इतनी बेपरवाह कैसे हो सकती हो?
मेरे पास एक चुहिया थी।
मतलब कोई मुखबिर या ऐसी कोई?
नहीं, असली पालतू चुहिया, बचपन में।
उसे माउस कहा करती थी।
सफेद फ़र, भूरे रंग के कान, प्यारे-प्यारे छोटे हाथ।
वह मेरी बाँह पर चढ़कर बालों में छिप जाया करती,
मेरे गालों पर अपनी नर्म छोटी नाक सटा देती।
और वह बहुत तेज़ थी।
चूहे तेज़ होते हैं?
हाँ। मैं उसके पिंजरे में चीज़ें रखती रहती,
वह गज़ब के घर बनाती थी।
बहुत बुरा लगता था जब सफ़ाई के लिए उन्हें तोड़ना पड़ता था।
यह उन सिखाने वाले पलों में से एक है, है न?
मंगल किसी चूहे के घर या ऐसी ही किसी चीज़ की तरह है न,
जिसे तोड़ दिया जाना चाहिए?
नहीं। चूहे बस कुछ साल ज़िंदा रहते हैं।
जंगल में, यह दुर्लभ है कि बुढ़ापे से मरें।
और वह अंत बड़ा दर्दनाक होता है।
कई ट्यूमर होने के कारण।
एक दिन जब मैं जागी तो माउस करवट पर पड़ी हाँफ रही थी, उसकी आँखें बेजान थीं।
माँ ने बताया कि वह मर रही थी, वह उसे दूर ले जाना चाहती थी,
पर मैंने कहा उसके आखिरी समय में उसके पास रहना चाहती हूँ।
मैं काफ़ी देर रोती रही।
फिर मैंने बंद कर दिया।
कुछ घंटों के बाद, मैं थक चुकी थी।
फ़र्क नहीं पड़ता कि नुकसान कितना दर्दनाक हो, आपके पास सहनशक्ति होती है।
दुख भी खत्म हो ही जाता है।
तो, तुमने क्या किया?
मैंने एक छोटा बक्सा बनाया और उसमें उसे दफ़न किया।
मैं दुखी होकर थक चुकी थी और मुझे कुछ करना था।
उससे चुहिया का कुछ भी नहीं होने वाला था,
पर मुझे काफ़ी मदद मिली।
तो, हम अपने मरते हुए ग्रह के लिए
एक ताबूत बना रहे हैं।
मैं उससे गुज़री हूँ जिससे तुम गुज़र रहे हो।
जब तुम इससे उबर जाओगे,
तो कुछ ऐसा करना चाहोगे जिसके मायने हों।
ए। बार्कीथ और रक्षक दल अपना ब्रेकिंग बर्न बढ़ा रहे हैं।
उन पर नज़र रखने के लिए हमें रास्ता बदलना होगा।
ठीक है।
ऐसी चीज़ों पर बात करने के लिए किसी की ज़रूरत होती है।
-मदद मिलती है। -सोचकर तकलीफ़ होती है
कि अपने बेटे के लिए मैं वह इंसान नहीं हो सकता।
उम्मीद है कि उसे तुम जैसा कोई मिले।
आपातकालीन चेतावनी
-क्या हुआ? -यह क्या है?
यूएन की ओर से आपातकालीन उड़ान प्रतिबंध।
"पृथ्वी की ओर जा रहे सभी जहाज़ देरी के लिए तैयार रहें
"जब तक यूएन ट्रैफ़िक नियंत्रण को आपात राहत
"में शामिल जहाज़ों की स्थिति स्पष्ट नहीं हो जाती।"
अभी हमारे पास टक्कर का पूरा ब्यौरा नहीं है,
लेकिन अनुमानों के मुताबिक विस्फोट 200 से 300 किलो टन के बीच का था।
यूएन अभी इस बात का कोई स्पष्टीकरण नहीं दे सका है
कि उनके खोजी नेटवर्क को क्षुद्रग्रह का पता कैसे नहीं चला।
यह स्पष्ट नहीं है कि इसका मंगल की संसद पर
आज हुए धमाके से कोई संबंध है, जो लगभग एक ही साथ हुआ।
पृथ्वी पर आई इस आपदा की
जैसे ही और जानकारी मिलेगी, हम आपको सूचित करेंगे।
संयुक्त राष्ट्र बंदीगृह
आपदा से लाखों लोग बिना बिजली के
क्षुद्रग्रह की टक्कर के बाद सुनामी चेतावनी
अधिकारी डेकार से टकराने वाली तरंग से हुए नुकसान
की मात्रा का आकलन कर रहे हैं,
लेकिन ख़बरें यही बताती हैं कि शहर तबाह हो चुका है।
दो तिहाई इमारतें ध्वस्त हुई हैं...
अगला!
...और सैकड़ों हज़ारों लोग मलबे में मृत पाए गए हैं।
क्षेत्रीय पावर ग्रिड टूट चुकी है,
और बचे हुए लोग पूरी तरह छोटे जनरेटर और सौर ऊर्जा पर निर्भर हैं।
आईडी।
"एमस बर्टन।"
वीआईपी आगंतुक
-मैं ही हूँ। -निजी संपत्ति,
हैंड टर्मिनल और सात ग्राम से
ज़्यादा वज़न की कोई भी धातु जमा करानी होगी।
निजी चीज़ें एक सुरक्षित लॉकर में रखी जाएँगी।
जब तक आप अंदर हैं, आपको कम नागरिक अधिकार मिलेंगे,
जैसा संशोधित ल्यूसर्न कोड में कहा है।
आप कोड की समीक्षा करना चाहेंगे?
-मैं ठीक हूँ। -हाँ या ना में जवाब दें, सर।
-नहीं। -सुरक्षा के लिए,
बिना झिझिक या सवाल के किसी भी गार्ड, सुधार अधिकारी
या जेल कर्मचारी के निर्देशों का पालन करें।
यदि आप पालन नहीं करते तो कोई भी गार्ड, अधिकारी
या जेल कर्मचारी सभी की सुरक्षा को देखते हुए
कोई भी तरीका आज़मा सकता है।
क्या आप इन शर्तों से सहमत हैं?
ज़रूर।
-हाँ। -बैग।
टिमथी
उसका ध्यान रखना।
आपका जैकेट भी, सर।
पिट में स्वागत है।
प्लीज़ मेरे पीछे आएँ।
लाइन पर रहना।
नागरिकों को आमतौर पर नीचे जाने की अनुमति नहीं होती।
आपकी पहुँच ऊपर तक है।
ठीक है, कोनचेक। तुम्हें प्रक्रिया पता है।
घबराना मत।
नहीं घबरा रहा।
-यहाँ कैदियों से ज़्यादा तो गार्ड हैं। -ज़रूरत पड़ती है।
इस ब्लॉक में शारीरिक बदलावों वाले कैदी हैं।
उनके बदलाव हटा नहीं सकते?
उनके पास अब भी अधिकार हैं। शरीर निजता संविधान में है।
कुछ ज़मीन के ऊपर जाने के लिए अपने बदलाव हटवा लेते हैं।
पर सर्जरी में खतरा हो सकता है। कुछ के लिए यह मुश्किल है।
उस बंदे की तरह?
कौन, कोनचेक? नहीं। उसे तो हम स्वयंसेवक कहते हैं।
वह हटवा सकता है, पर हटवाएगा नहीं।
उसे यहाँ रहने से परहेज़ नहीं है।
पागलपन है।
हाँ, कोनचेक ऐसा ही है।
किसी भी चीज़ का लेन-देन नहीं होगा।
हम देखते रहेंगे, इसलिए अगर कोई परेशानी आए,
तो अपना हाथ उठाएँ, हम पहुँच जाएँगे।
ठीक है।
ए, पीचेस।
तुम यहाँ नहीं हो।
हाँ, मैं हूँ।
मैंने सुना कि तुम दूसरी दुनिया में थे।
-रिंग के पार। -हाँ।
कैसा लगा था?
मुझे पसंद तो आया था। पहली बार में।
खुली और साफ़ जगहें, ज़्यादा भीड़ भी नहीं।
अद्भुत लगता है।
जब तक सब एक-दूसरे को मारने नहीं लगे,
परजीवी हमारी पुतलियाँ नहीं खाने लगे,
और विशाल परग्रही मशीनें ज़मीन से बाहर आकर धमाका नहीं करने लगीं।
पर तुम वापस लौट आए।
हाँ।
मैं एकदम बकवास लग रही हूँ न।
-हाँ। -ये अवरोधक हैं, मेरी तब्दीली के लिए।
वे मुझे भारी खुराक दे रहे हैं।
उन्हें निकाल नहीं सकती?
उन्होंने कहा कि सर्जरी मुश्किल होगी।
और
इसके बगैर जीवन में
और भी कम मज़ा रह जाएगा।
यह तो बुरी बात है।
अब आदत हो गई है।
हर सुबह अवरोधक।
दरवाज़े में एक छेद से खाना मिलना।
आँगन के चारों ओर आधे घंटे पैदल घूमना।
हफ़्ते में एक बार थैरेपी।
यह चारदीवारी।
साँस लो।
साँस छोड़ो।
खाओ। निकालो। सो जाओ।
जो वे दे रहे हैं, ले लो।
बदले में कुछ मत दो।
चाहती हो मैं चला जाऊँ?
तुमने कहा था कि तुम पृथ्वी पर नहीं आओगे।
मुझे बाल्टीमोर में कुछ निजी काम था।
यह बाल्टीमोर नहीं है।
यहाँ क्यों आए हो?
हम जैसे लोग...
जो कुछ हम करते हैं,
सिर्फ़ हम पर निर्भर नहीं होता।
यह दुनिया उलझ चुकी है।
और तुम्हें भी उलझा सकती है।
मैं भाग्यशाली था।
मेरे पास मदद के लिए कोई था।
क्या तुम यहाँ
मेरी मदद करने आए हो?
शायद इसीलिए आया हूँ।
तुम नहीं कर सकते।
कोई भी नहीं कर सकता।
हर दाग नहीं निकलता।
यह क्या है?
लॉकडाउन।
किसलिए?
मैं नहीं जानती।
मुझे परवाह नहीं है कि वह किसके साथ है।
मैं चाहती हूँ कि तुम कमांडर लिप्सन को अभी उस मीटिंग से बाहर निकालो।
मैडम, मुझे नहीं लगता मैं...
बकवास बंद करो और मेरी बात सुनो!
यह किसी आवारा क्षुद्रग्रह की टक्कर नहीं बल्कि एक हमला था। एक हमला!
मुझे लूना पर रहने वाले हर व्यक्ति की सूची दो
फ़्लीट कमान से सीधे संपर्क के साथ।
धत्!
-क्रिसजेन। -क्या?
पृथ्वी से अभी एक और चट्टान टकराई।
किस जगह पर?
फ़िलाडेल्फ़िया से 40 किलोमीटर उत्तर-पश्चिम में।
और न्यूयॉर्क के साथ हमारा संपर्क टूट चुका है।
कम से कम अब वे समझेंगे कि यह हमला है।
वे चट्टानों को नहीं देख सकते। वजह भी नहीं जानते।
हमें सीधे सेक्रेटरी जनरल से बात करनी पड़ेगी।
हम जो जानते हैं उसे सीधे बताएँगे।
हम उसे मना लेंगे।
वह सिट रूम बंकर में होगी।
वह न्यू यॉर्क में नहीं है। बाहर गई है।
दक्षिण एशिया व्यापार वार्ता में।
ठीक है। खुफ़िया सेवा ने अब तक उसे हवाई जहाज़ में ले लिया होगा।
यूएन वन से संपर्क करना होगा।
फ़ोर्ट वेयंड और ड्रम से चिकित्सक वहाँ तैनात किए जा रहे हैं,
खोज और बचाव के लिए 80 एमईवी और 50 कलैरिन्स के साथ।
मेडिकल कॉर्प्स सिरैक्यूज़ और पिट्सबर्ग के पास ट्रियाज यूनिट लगा रहा है।
तुरंत मदद के लिए राहत ड्रोन भी उपलब्ध रहें।
ध्यान रहे कि यूएनएड और रेड क्रॉस की हर ज़रूरत पूरी हो।
फ़्लीट कमान ने कहा कि हम लूना पहुँचें
-जब तक वे आकलन... -हम लूना नहीं जा रहे।
-ग्रह पर हमला हुआ है! -मैं इसे छोड़कर नहीं जाऊँगी।
क्षुद्रग्रह खोजियों का क्या?
ग्रहों की रक्षा कमान के अनुसार सेंटिनल प्रणाली हैक हो गई है।
हे प्रभु!
कमीना!
उस विमान के आधे अधिकारी मेरे साथ अकादमी में थे,
उनमें से एक भी फ़ोन नहीं उठा रहा।
उसके सभी कर्मचारियों ने हमारा बहिष्कार कर दिया है।
तो यह बात है। कर्मचारी।
-केसी। -मैडम एवसराला?
मेरी बात सुनो, बिल्कुल वही करना जो मैं कह रही हूँ।
मैडम, मैं यूएन वन का बावर्ची केसी हूँ।
जानती हूँ मैंने किसे फ़ोन किया।
तुमने मुझे कई सालों तक मैकरून खिलाकर मोटा किया है। अब, सुनो...
नैंसी, तुम्हें मुझे सुनना होगा, प्लीज़!
-कमबख्त! -माफ़ी चाहता हूँ, सर, उन्होंने ही कहा।
पृथ्वी पर गिर रहीं चट्टानें मंगल के स्टेल्थ संयोजन से ढकी हैं।
इसीलिए हमारे खोजी उन्हें नहीं देख सकते!
-मंगल क्यों... -मंगल नहीं है। वह...
मार्को इनारोस?
हाँ, और मैं इसे साबित कर सकती हूँ, पर अभी, मुझ पर भरोसा करना होगा।
क्या सुझाव है?
वॉचटावर उपग्रह ही हमारे पास मौजूद एकमात्र चीज़ है
जो स्टेल्थ को भेद सकते हैं। उन्हें खोजियों के साथ जोड़ना होगा।
अगली चट्टानों को सिर्फ़ इसी तरीके से खत्म किया जा सकता है।
-और कितनी हैं? -मैं नहीं जानती।
इसी लिए तुरंत कार्रवाई करनी होगी।
सभी वॉचटावर और सेंटिनल को नया काम सौंपो। तुरंत।
शुक्रिया। शायद तुमने लाखों जानें बचा लीं।
बस वही मायने रखता है।
तुम्हारी दृढ़ता की हमेशा कद्र की है।
-मैं इसे ज़िद की तरह देखती हूँ। -देखना भी चाहिए।
मैडम, नीचे झुकिए!
हे भगवान!
संपर्क टूट गया
इस हिस्से को साफ़ रखना।
ज़मेया समय पर
कैसा चल रहा है, बुल?
भाड़ में जाओ।
तुम्हें मानना होगा,
तुम एक वैक्यूम सूट में, कंटेनर के भीतर?
तुम्हारे काम को देखते हुए अजीब लगता है कि तुम बंद जगह से डरते हो।
फिर से कह रहा हूँ, भाड़ में जाओ।
टाइको, यह ज़मेया है। हम यहाँ माल लेने आए हैं।
ज़मेया, प्लीज़ अपना लदाई परमिट भेजें।
ठीक है, भेज रहे हैं।
परमिट प्राप्त और सत्यापित।
ज़मेया, आप आ सकते हैं। डोम के निर्देश में आगे बढ़ें।
बॉसमैंग, हमें एक सुरक्षा चेतावनी मिली।
आखिर चल क्या रहा है?
रिएक्टर नियंत्रण में किसी गड़बड़ी का पता चला है।
सुरक्षा इकाइयाँ आ रही हैं।
ज़मेया, आप धीमा करने के लिए अधिकृत नहीं हैं।
कृपया अपनी निश्चित स्थिति पर रहें।
ज़मेया, स्वीकृति दें।
प्रक्षेपक नियंत्रण में समस्या है।
ठीक कर रहे हैं। रुके रहें।
ताज़ा खबर पृथ्वी पर एक और टक्कर
कुछ गड़बड़ है।
बुल, वहाँ से बाहर निकलो।
-क्या कहना चाहते हो? -अभी! यह एक जाल है!
बाहर चलो! चलो!
गोलीबारी कर रहे हैं!
बाहर चलो! डॉक्टर को बुलाओ!
संचार नेटवर्क स्पाइक
हो गया?
हाँ। आओ चलें।
वे फिर गोलीबारी कर रहे हैं!
तुम ठीक तो हो?
हाँ, मैं ठीक हूँ।
नीचे ही रहना!
संचार बंद है, पूरा नेटवर्क ठप है।
इसे गुरुत्व में ले चलो।
बाहर निकालें
वह मेरे क्वार्टर में है।
उन्हें रोको।
गुरुत्व में ले जाओ।
-यह कौन है? -नहीं!
इसे हमारे साथ ले चलो।
इसे सूट पहनाओ।
उठो!
होल्डन बोल रहा हूँ। फ़्रेड के क्वार्टर में सुरक्षा चाहिए।
माफ़ करना, होल्डन, संभव नहीं।
सभी इकाइयाँ रिएक्टर नियंत्रण में हमले से निपट रही हैं।
हम रिएक्टर बंद कर रहे हैं, ताकि वे स्टेशन न उड़ा सकें।
धत्!
तुम मुझसे क्या चाहती हो?
कुछ भी नहीं। लेकिन कोई और चाहता है।
सामान ले लो, हेलमेट पहनो, आओ चलें।
बुरा हुआ, दुख की बात है।
वह चला गया। अच्छा ही हुआ।
अलविदा।
उसे वापस लाने में मदद करोगी।
तुम हार गए। तुम सब हार गए!
वह जो बना रहा था, उसे पूरा करने का हकदार था।
वॉचटावर उपग्रह यूएन रक्षा परिधि
ताज़ा खबर सेतु विफल - न्यू यॉर्क में बाढ़
मुझे बस तुम्हारी आवाज़ सुनकर जानना है कि तुम सुरक्षित हो।
जितनी जल्दी हो सके, फ़ोन करना।
जब तक मैं जान नहीं जाती, संदेश छोड़ना बंद नहीं करूँगी।
तो, अब वहाँ का प्रभारी कौन है?
अस्पष्ट। पृथ्वी की ओर से संचार गड़बड़ है, नेटवर्क जाम है।
आधे कैबिनेट सदस्य विमान पर थे, बाकी दुनिया भर में थे।
शायद कोई नहीं जानता कि अनुक्रम में अगला कौन है।
वॉचटावर्स का क्या हुआ?
आदेश चले गए। फिर से काम सौंपा जा रहा है।
पर अभी कोई अच्छी खबर नहीं।
मुझे माफ़ कर दो।
हमसे जो हो सकता था, किया।
तुमने किया।
हमें निश्चित तौर पर नहीं पता कि क्या इसे रोका जा सकता था।
पता है मैं पूरी ताकत से नहीं लड़ा।
जानता हूँ कि मैं कायर था।
असहमत नहीं होने के लिए शुक्रिया।
लड़ाई खत्म नहीं हुई है।
मेरे साथ आओ।
कहाँ?
बस आओ।
विश्वास नहीं होता कि यह हो रहा है।
यह खौफ़नाक है।
दुख किसी का साथ चाहता है।
और उम्मीद भी।
जानता हूँ, थोड़ा घिसा-पिटा है।
हाँ, पर मेरा मतलब वह नहीं था।
तुम्हारा अंदाज़ बहुत पहचाना सा लगा।
वॉचटावर्स को एक लक्ष्य मिला।
हमें यह दिखाई देना चाहिए।
-यह बाईं तरफ़ होना चाहिए। -दिख रहा है।
लक्ष्य को समाप्त कर दिया गया है।
चलने का समय।
मुझे कहाँ ले जा रहे हो?
मुझे बताओ!
वहाँ।
-मेरा बेटा। -आपने कर दिखाया।
हमने कर दिखाया।
यह क्षण हमारा है।
यह क्षण हम सबका है।
नैयोमी। मैंने कभी सोचा भी नहीं था कि हम फिर कभी आमने-सामने बात करेंगे।
अगर यह मेरे हाथ में होता, तो कभी न करते।
फिर भी, तुम्हें फिर से देखकर अच्छा लगा।
पेला में स्वागत है।
यह तुम्हारा जहाज़ है?
हाँ, कइयों में से एक।
बेल्ट को अब खुद की हिफ़ाज़त में सक्षम होना चाहिए।
बेस्टवासियों की रक्षा युद्धपोतों के बिना भी की जा सकती है।
ऐसा वह कह रही है जिसके पास अपना युद्धपोत है।
तुमने हमेशा केवल अपनी फ़िक्र की है।
तुमने हमेशा केवल अपने दुश्मन को खत्म करना चाहा।
कुछ मामलों में, हाँ, यह सच है।
पर लोग बदल जाते हैं।
कुछ बेहतरी के लिए, कुछ बदतरी के लिए।
तुम बिल्कुल भी नहीं बदले।
नहीं, मुझे पता है कि मैं बदला हूँ। एक बच्चे की
परवरिश से आपको एक मकसद मिलता है जो शायद उसके बिना नहीं होता।
अपने बच्चे को ऐसी दुनिया देने
की एक आदिम इच्छा, जैसी आपको कभी नहीं मिली।
इसीलिए अपने बच्चे से मेरा अपहरण करवाया?
ताकि देख सकूँ कि तुम कैसे पिता बन गए हो?
मैं देख रहा हूँ तुम अब भी खुद को अहम समझती हो।
वह नहीं बदला है।
नहीं, फ़िलिप खुद तुम्हें यहाँ लेकर आया है।
उसे मुँह से उसका कारनामा सुनकर मैं भी तुम जितना हैरान था।
मुझे लगा फ़िलिप मर्द है, पर कुछ मायनों में
वह अब भी एक छोटा बच्चा है जिसे उसकी...
माँ की ज़रूरत है।
नौजवान बहुत गर्म दिमाग के होते हैं।
पर अब किया भी क्या जा सकता है?
कम से कम तुम अब यहाँ हो, हम एक परिवार की तरह
हमारे लोगों के इतिहास में सबसे बड़ी जीत का जश्न मना सकते हैं।
अब, इसे मैं एक सरप्राइज़ रखना चाहता था।
यह तुमने किया?
यह वही है जिसका हमने सपना देखा था।
तुमने लाखों लोगों की हत्या कर दी!
मासूम लोगों की!
मैंने अपने लोगों को आज़ाद कर दिया।
और बेल्ट को वह गरिमा लौटाई जिसे अंदर वाले कई पीढ़ियों से हमसे दूर रखे हुए थे।
हमने इस व्यवस्था में अपनी जगह वापस पा ली है
और ज़ालिमों को वह ताकत दिखाई जिसकी कभी कल्पना नहीं कर सकते थे।
बेल्ट का भविष्य शुरू हो चुका है।
तुमने हमारे बेटे के हाथ खून से रंग दिए। जैसा तुमने मेरे साथ किया था।
उन्होंने मुझसे कुछ नहीं करवाया।
मुझे अपनी भूमिका निभाने पर गर्व है।
स्टेल्थ तकनीक मंगल से फ़िलिप लाया।
उसने इस सपने को हकीकत बनाने में मदद की।
बॉसमैंग। ट्रैकिंग स्कोप के अनुसार पृथ्वी वालों ने तीन चट्टानें नष्ट कीं।
बाकी तीन चूक गए।
एक टक्कर से ही जीत हो जाती।
दो टक्करों ने हमारी सामरिक प्रतिभा को साबित किया।
पर तीन के बाद, अंदर वाले अब हमें कभी कमज़ोर नहीं समझेंगे।
वक्त आ गया है कि सिस्टम हमारी ताकत को पहचान ले।
फ़िलिप, माँ को उनके क्वार्टर में ले जाओ।
नैयोमी...
घर में स्वागत है।
आपने हमें छोड़कर गलती की।
नहीं! फ़िलिप!
मुझे अंदर बंद मत करो! फ़िलिप!
दरवाज़ा खोलो!
दरवाज़ा खोलो, प्लीज़।
फ़िलिप! नहीं।
तैयार, बॉसमैंग।
मेरा नाम मार्को इनारोस है।
मैं फ़्री नेवी का कमांडर हूँ।
हम बाहरी ग्रहों की सैन्य शक्ति और उनकी आवाज़ हैं,
और पृथ्वी और मंगल ग्रह पर
हमारे ज़ालिमों पर हमले के लिए हम ही ज़िम्मेदार हैं।
यह हमला अंदर वालों के द्वारा मासूम बेल्टवासियों पर
पीढ़ियों से किए जा रहे अत्याचारों का एक प्रतिशोध था।
अब बेल्टवासी उस दासता और अमानवीयता का
शिकार नहीं होंगे जो अंदर वाले सदियों से हम पर थोपते आए हैं।
पृथ्वी और मंगल ग्रह पर किया जाने वाला और कोई भी हमला
इस नई मानव वास्तविकता को पहचानने में आंतरिक ग्रहों की विफलता की तरह देखा जाएगा।
प्रोटोमॉलीक्यूल का आखिरी नमूना अब फ़्री नेवी के पास आ चुका है।
अब अगर अंदरवालों की ओर से कोई अतिक्रमण किया जाता है, तो फ़्री नेवी
प्रोटोमॉलीक्यूल के इस्तेमाल से नहीं हिचकेगी।
हम पृथ्वी और मंगल के बने रहने को मान्यता देते हैं,
लेकिन उनकी संप्रभुता उनके वायुमंडल तक ही सीमित होगी।
निर्वात, रिंग गेट और रिंग वर्ल्ड बेल्ट के होंगे।
बेल्टवासियों के लिए।
परग्रही द्वार के खुलने से
हम मानव इतिहास के एक दोराहे पर हैं।
हम यह पहले से ही देख रहे हैं कि दूसरी दुनियाओं में
शोषण, अन्याय, पूर्वाग्रह और दमन की अपनी विरासत को
ले जाना कितना आसान है।
लेकिन एक बेहतर रास्ता है।
फ़्री आर्मी की सुरक्षा के तहत
बेल्ट का समाज और संस्कृति फिर से शुरू होगी,
और मानवता को भ्रष्टाचार, लालच और घृणा के बिना पुनर्निर्मित करेंगे
जो कि आंतरिक ग्रह नहीं कर सके।
जो हमारा अधिकार है, हम उसे ज़रूर लेंगे, लेकिन उससे भी ज़्यादा,
हम बेल्ट का नेतृत्व एक नए, बेहतर स्वरूप में करेंगे।
एक ज़्यादा मानवीय रूप में।
बेल्ट के नागरिको, भाइयो,
अब उठो,
खुशी और गौरवशाली संकल्प के साथ!
यह दिन हमारा है।
कल हमारा है।
मानवता का भविष्य हमारा है।
आज, और अब हमेशा के लिए
हम स्वतंत्र हैं।
संवाद अनुवादक अमेय कान्त
रचनात्मक पर्यवेक्षक रवीन्द्र शंकर शुक्ल